Républik Irlan iku nagara ing banawa Éropa. Sing ndunungi cacahé kira-kira ana 4 yuta. Kutha krajané iku Dublin. Nagara iki ing sisih lor wewatesan karo Irlan Lor.
Populasi Irlan punjul 4 yuta jiwa lan kalebu anggota Uni Éropa. Wewengkon Pulo Irlan sing ora kalebu republik iki diduwèni déning Irlan Lor, péranganing Karajan Manunggal.

Sajarah 

Tanggal 29 Dhésèmber 1937, prajanjèn sing ngakoni kamardikan Républik Irlan ditapakasmani déning pamimpin Irlan Kidul lan pamaréntah Karajan Manunggal. Nanging, kanthi alesan isih ana Perang Donya II, Inggris ora nindakaké isi prajanjèn mau. Sawisé perang rampung, ing taun 1949, rakyat Irlan kidul sing mayoritas umat Katulik, mbiwara kanthi resmi kamardikan saka Karajan Manunggal. Kamardikan iki kasil direngkuh sawisé rakyat Irlan sajeroning wolung abad berjuang nglawan Karajan Manunggal.

Géografi 

Républik Irlan nyakup tlatah 70.273 km² utawa 83% saka jembaré Pulo Irlan ing sisih kidul, lan sisané wujud wewengkon Irlan Lor. Tapelwatesé sisih kulon karo Samodra Atlantik, déné sisih wétan Sagara Irlan sing kasambung karo samodra liwat Selat St. George lan Sagara Keltik. Pasisir kulon Irlan dumadi saka tebing, bukit, lan gunung cilikl. Pérangan jeroné diliwati warna-warna kali, salah sijiné ya iku Kali Shannon. Kutha-kutha ing Irlan antarané Dublin, Cork, Galway, lan Limerick.

Uga delengen 
 Pratélan nagara
 Pratélan nagara miturut bawana
 Pratélan nagara miturut amba wewengkon
 Anggota PBB
 ISO 3166-1
 Pratélan lagu kabangsan

Pranala njaba 

 Situs resmi 
 Situs Kepresidenan
 Situs resmi pariwisata
 The Ireland Story 

Républik Irlan